Què és el drac de Mataró?
El drac de Mataró, és un element del bestiari popular que forma part de les comparses de l'Ajuntament de Mataró. És una figura de foc, portada per una sola persona i inspirada amb el drac del casc del gegant Robafaves. Es presentà per primer cop a la ciutat en el marc de la Diada de Sant Jordi del 1991. La seva construcció anà a càrrec de Manuel Casserres.
El drac nasqué el 20 d'abril del 1991, en la celebració de Sant Jordi a Mataró. Des de llavors, forma part del seguici de Les Santes. L'any 1997 es creà l'acte de la Fogonada per Sant Jordi, un recorregut amb foc pels carrers i voltafocs per les places del centre històric de la ciutat, adaptant la llegenda de Sant Jordi a Mataró. El Sant Jordi de l'any 2007 es presentà en societat l'ou d'on sortiria el petit Dragalió el 25 de juliol d'aquell mateix any. El petit drac és obra de Xevi Ribas.
La figura és ferotge però a la vegada amable, amb un foc tranquil format per vuit punts de foc. La seva colla està formada per portadors i músics. El drac sempre balla amb el ritme dels timbals, i té un ball propi compost per Michael Weiss i una coreografia de Montse Calsapeu.
És un element del bestiari popular que forma part de les comparses de l'Ajuntament de Mataró.